Setesdal Regionråd

Setesdal Regionråd er et interkommunalt regionråd etablert i 1995 som da i tillegg til de fire Setesdalskommunene Bykle, Valle, Bygland og Evje og Hornnes også omfattet Iveland. Iveland vedtok i 2005 å trekke seg fra samarbeidetNRK.no, Gunnar Kleiberg: «Iveland melder seg ut av Setesdal», 15. desember 2005 (Besøkt 8. januar 2013), og gå inn i Kristiansandregionen. Innenfor det 4856,26 km² store området var 8103 personer bosatt i 1995, mens området i 2012 er redusert til 4594,63 km² med en befolkning på 6957 per 1. juli 2012. Regionrådets daglige leder har kontor i kommunehuset i Valle sentrum. I 2019 ble Åseral en del av rådet.Åseral medlem i Setesdal regionråd, nettside (Besøkt 20. april 2022)

 Arbeidsområder 
Det interkommunale samarbeidet har definert tre hovedområder: infrastruktur, interkommunalt samarbeid og næringsutvikling mens Setesdalens egenart ivaretas. Blant prosjektene er «Gul midtstripe til Hovden» (utbygging av riksvei 9)NRK.no, Lars Erik Larsen & Svein Sundsdal: «Mer midtrekkverk og gule striper», 07. april 2011 (Besøkt 8. januar 2013), interkommunalt helsesamarbeid i Setesdal - psykisk helse, rusBykle kommune: «Arkivsak 2011/85 Interkommunalt samarbeid - Psykisk helse og rus for Setesdal», dokumentoversikt (Besøkt 8. januar 2013) og demensteamMoisund.com: «Demensteamet – eit interkommunalt samarbeid i Setesdal» (Besøkt 8. januar 2013), og opplæringsprosjekt for desentralisert sykepleieutdanningLister Kompetanse: «Sykepleieutdanning H12 - I samarbeid med regionene Lindesnes og Setesdal, starter vi opp desentralisert bachelor i sykepleie - 3-årig fulltid.» (Besøkt 8. januar 2013).

Regionrådets prosjekt har også resultert i utgivelse av heftet Smaken av SetesdalSmaken av Setesdal, nettsider (Besøkt 8. januar 2013)Setesdal Regionråd: «Smaken av Setesdal - prosjektplan» (Besøkt 8. januar 2013), et prosjekt om kortreist mat.

For å fremme samarbeid og vekst kommunene imellom arrangerer regionrådet dessuten
Setesdalstinget - en fagsamling for kommunestyremedlemmer som er tenkt som et politisk verksted for drøfting av forvaltning og kommunale problemstillinger.
Setesdalskonferansen - en årlig, todagers konferanse som skal tjene som møtested for dalens næringsliv. Konferansen ble arrangert første gang i 2005.

 Administrasjon og politisk struktur 
Regionrådet har to fast ansatte, en daglig leder og en rådgiver, mens representantskapet består av formannskapet i de fire samarbeidskommunene. Rådmennene og daglig leder møter med tale- og forslagsrett. Styret følger valgperiodene, og kommunenes ordførere og varaordførere er medlemmer.

Referanser

ssb.no: Befolkningsendringer i kommunene. 1951-2014 (Iveland)
ssb.no: Befolkningsendringer i kommunene. 1951-2014 (Evje og Hornnes)
ssb.no: Befolkningsendringer i kommunene. 1951-2014 (Bygland)
ssb.no: Befolkningsendringer i kommunene. 1951-2014 (Valle)
ssb.no: Befolkningsendringer i kommunene. 1951-2014 (Bykle)

Eksterne lenker
 Setesdal Regionråd

Kategori:Interkommunale regionråd
Kategori:Politikk i Agder
Kategori:Etableringer i 1995
Kategori:1995 i Norge